| Tesouro de Seaton Down |
| --- |
|  |
| · **Data do depósito**: século IV d. C.
· **Período**: Imperio Romano.
· **Lugar de aparición**: Seaton Down. Devon.
· **Descubridor**: Laurence Egerton.
· **Data do achado**: novembro de 2013
· **Composición**: 22.888 moedas e 3 lingotes.
· **Materiais**: ferro e aliaxe de cobre.
. **Conservación**: *Royal Albert Memorial Museum*. |

O **tesouro de Seaton Down** é un tesouro de 22.888 moedas romanas de cobre do século IV achado en 2013 nas proximidades de cerca de Seaton Down, en Devon, Inglaterra.

O achado
--------

O tesouro foi atopado en novembro de 2013 polo construtor Laurence Egerton, un afeccionado ás procuras con detector de metais, quen, avisou inmediatamente o propietario dos terreos e co arqueólogo do Consello do Condado de Devon, Bill Horner, que organizou a escavación profesional. En tanto que esta intervención non se producía, Egerton declarou que pasou tres noites durmindo no seu coche nas inmediacións para vixiar o achado.

En palabras do propio Egerton:

|  |  |  |
| --- | --- | --- |
| "| *Ao principio achei dúas moediñas do tamaño da uña dun polgar asentadas sobre a terra. Decidín remover a terra nese lugar e inmediatamente cheguei a uns lingotes de ferro que estaban colocados directamente encima das moedas. A seguinte pa estaba chea de moedas, esparexidas polo campo. Non tiña nin idea de ata onde chegaban as moedas, así que me detiven inmediatamente e chamei por miña muller para que viñese ao lugar cunha cámara. Entre o achado do tesouro e a escavación do depósito polos arqueólogos, durmín ao pé del no meu coche durante tres noites*. | "|

Logo de extraído por un equipo de arqueólogos, o tanto as moedas como os tres lingotes de ferro que as acompañaban, foron enviados ao Museo Británico, onde o seu Departamento de Moedas e Medallas fixo os labores de limpeza, clasificación e catalogación.

Pola súa disposición, sábese que as moedas foron soterradas todas ao mesmo tempo e probablemente quedasen gardadas nun saco ou unha bolsa téxtil que se descompuxo co tempo. O peso total do tesouro é de 68 kg.

Cabe sinalar que preto do lugar do depósito está a localización dun forte romano e unha probable vila en Honeyditches, construído entre os séculos II e III.

Composición
-----------

Parte máis superficial do achado, durante a intervención arqueolóxica.
Este tesouro é, polo seu volume, un dos máis grandes xamais atopados de moedas do século IV en todo o territorio do Imperio Romano, e o terceiro achado monetario de Gran Bretaña.

Todas as moedas foron cuñadas en aliaxe de cobre e datan do período abranguido entre os anos 260 e 348 d. C. O tesouro está composto por 22.888 pezas, case todas elas *nummi*, emitidas polo emperador Constantino I (306-337 d. C.) e outros membros da súa familia, incluído o reinado conxunto de Constancio II e o seu irmán máis novo Constante (337-340), este último o derradeiro emperador lexítimo que visitou a Britania.

Núcleo do depósito.
As moedas proceden de 17 cecas imperiais romanas diferentes, situadas en nove países actuais, e foron emitidas a nome de 25 autoridades diferentes, entre gobernantes, subgobernantes e membros da familia imperial. Do estudo das súas datas de cuñaxe despréndese que o depósito debeu producirse cara ao ano 350 d. C.

Conservación
------------

No informe anual de 2013 de *Portable Antiquities Scheme*, o tesouro foi rexistrado co número 1.000.000 dos rexistrados por esta institución.

O tesouro foi exposto no Museo Británico o 25 de setembro de 2014. O *Royal Albert Memorial Museum*, de Exeter, adquiriu as moedas en xullo de 2016, e pasou a formar parte da súa exposición permanente, na sala *Making History* ("Facendo historia").

Notas
-----

1. 1 2  "Roman 20,000 coins hoard 'among largest'". En *BBC News*. 26 de setembro de 2014.
2. 1 2 3 4 5 6 7 8  Lewis, M. "Portable Antiquities Scheme records one millionth find". *The Portable Antiquities Scheme*.
3. 1 2 3 4 5 6  "Roman coin hoard, one of the largest found in UK, unearthed by builder". En *The Guardian*. 26 de setembro de 2014.
4. 1 2 3 4 5 6 7  "Local archaeology: Seaton Down Hoard". *Royal Albert Memorial Museum* (*Rammuseum.org.uk*).
5. 1 2  Kelly, S. (2014). "Treasure hunter slept in his car to protect record-breaking Roman coin discovery". En *Mirror*. 26 de setembro de 2014.
6. 1 2  Starck, J. (2014). "Roman coin find among largest hoards in Great Britain". En *Coin World*. 3 de outubro de 2014.
7. ↑  "Roman and earlier settlement at Honeyditches". *Historicengland.org.uk*
8. ↑  "Monument Number 449679". *Historic England Research Records* (*Heritagegateway.org.uk*).
9. ↑  "Coin Hoard: Seaton Down being excavated". *Portable Antiquities Schema*.
10. ↑  "Coin Hoard : Seaton Down (main clump)". *Portable Antiquities Schema*.

Véxase tamén
------------

### Bibliografía

* Bland, R. (2018). *Coin Hoards and Hoarding in Roman Britain AD 43-c.498*. British Numismatic Society / Spink. ISBN 9781907427794

### Outros artigos

* Tesouro

### Ligazóns externas

* Vídeo: "The Seaton Down Hoard" (*RAMMuseumExeter*).
* Vídeo: "Treasures of the Museum: Seaton Down Hoard" (*RAMMuseumExeter*).